gu fi en es en en en en en en en en en en es en pl gu gu gu gu en gu gu gu zh gu zh gu gu zh gu gu gu ja gu gu gu gu gu gu en gu gu gu gu gu gu gu gu gu gu gu en en en en en fr en en en
વડાપ્રધાન નરેન્દ્રભાઈ મોદીનું સુરત એરપોર્ટ ખાતે ઉષ્માભેર સ્વાગત કરાયુ – Saurashtra Update
suadmin | February 24, 2018
સુરતઃ શનિવારઃ- દેશના લોકલાડીલા પ્રધાનમંત્રી શ્રી નરેન્દ્રભાઈ મોદી આજે બપોરે સૂરત એરપોર્ટ ઉપર ઉતરાણ કરતા તેમનું ઉષ્માભેર સ્વાગત કરાયું હતું.
આ પ્રસંગે આરોગ્ય અને પરિવાર કલ્યાણના રાજયમંત્રીશ્રી કિશોરભાઈ કાનાણી, શહેરના પ્રથમ નાગરિક મેયરશ્રીમતિ અસ્મિતાબેન શિરોયા, સાંસદશ્રીમતિ દર્શનાબેન જરદોશ, સાંસદશ્રી સી.આર.પાટીલ, જિલ્લા કલેકટરશ્રી મહેન્દ્ર પટેલ, પોલિસ કમિશનરશ્રી સતિશ શર્માએ પુષ્પગુચ્છ આપીને વડાપ્રધાનશ્રીનું સ્વાગત કર્યું હતું. ત્યારબાદ વડાપ્રધાનશ્રી દમણ જવા રવાના થયા હતા.
વડાપ્રધાન નરેન્દ્રભાઈ મોદી આજે સુરતમાં નાઈટ મેરેથોનને કરાવશે પ્રસ્થાન
દિલ્હીનું પ્રખ્યાત મૂંગફલી બેન્ડ લાઈવ પરફોર્મન્સ આપી સંગીતની સૂરાવલીઓ દ્વારા દોડને વધુ મનોરંજક બનાવશે.
મેરાથોન રૂટ પર સરકારની ૧૨ મહત્વપૂર્ણ યોજનાની ઉભી કરાયેલી અનોખી
ઝાંખીઓ બની આકર્ષણનું કેન્દ્ર
સુરત, શનિવાર: સુરતના પીપલોદ સ્થિત લાલભાઈ કોન્ટ્રાક્ટર સ્ટેડિયમ ખાતે આવતીકાલે ૨૫ ફેબ્રુઆરીના રોજ સાંજે ૭.૦૦ વાગ્યે રન ફોર ન્યુ ઇન્ડિયા નાઈટ મેરેથોન યોજવા જઈ રહી છે, જેને વડાપ્રધાનશ્રી નરેન્દ્રભાઈ મોદી નાઈટ મેરેથોનને ફ્લેગ ઓફ આપી પ્રસ્થાન આપી પ્રસ્થાન કરાવશે. ગત વર્ષે તાપી શુદ્ધિકરણ માટે યોજાયેલી ‘રન ફોર તાપી’ બાદ વડાપ્રધાનશ્રીના નવા ભારતના નિર્માણના સ્વપ્ન અને સંકલ્પને સાકાર કરવાના હેતુસર આ વર્ષે સુરત નાગરિક સમિતિ દ્વારા ”રન ફોર ન્યુ ઇન્ડિયા” નાઈટ મેરેથોનનું આયોજન કરવામાં આવ્યું છે. મેરેથોનની અંતિમ તબક્કાઓની તૈયારીઓને આખરી ઓપ આપી દેવાયો છે. સમગ્ર સુરતને ઝળહળતી રોશની અને મેરેથોનના રૂટ પર અવનવા ટેબ્લો સાથે સજાવી દેવામાં આવ્યું છે. ‘રન ફોર ન્યુ ઇન્ડિયા’ નાઈટ મેરેથોનમાં ભાગ લેવા સુરતવાસીઓમાં અનેરો થનગનાટ જોવા મળી રહ્યો છે. દોડમાં અંદાજિત ૫૦,૦૦૦ થી વધુ લોકો ભાગ લે તેવી શક્યતા છે. પોલિસ વિભાગ અને આયોજકો દ્વારા વડાપ્રધાનની હાજરીને લઈને ચૂસ્ત અને સઘન સુરક્ષા વ્યવસ્થા ગોઠવવામાં આવી છે.
મેરેથોનમાં ભાગ લેવા ઉત્સુક નવયુવાનો દ્વારા મેરેથોનના રૂટ પર વિવિધ આકર્ષક પેઈન્ટીંગ બનાવવામાં આવ્યા છે. ઝીબ્રા ક્રોસિંગને રંગબેરંગી કલર દ્વારા આકર્ષક બનાવાયા છે. શહેરના અલગ અલગ ટ્રાફિક પોઈન્ટ-સર્કલને પણ એલ.ઈ.ડી.લાઇટિંગથી શણગારવામાં આવ્યા છે. સોશ્યલ મીડિયામાં વોટ્સ એપ, ફેસબુક અને ઈંસ્ટાગ્રામમાં પોતાનો અનોખી તસ્વીર પોસ્ટ કરી શકાય તે માટે આયોજકો દ્વારા ડિજિટલ બોર્ડ ઉભું કરવામાં આવ્યું છે. મેરાથોન રૂટ પર મોદી સરકારની ૧૨ યોજનાની ઝાંખીઓ પણ ઉભી કરવામાં આવી છે. ૫ કિમી,૧૦ કિમી અને ૨૧ કિમી એમ ત્રણ કેટેગરીમાં વિભાજીત આ મેરેથોન દોડમાં ૫ કિમીની દોડ ફ્રી રન હશે, જયારે અન્ય દોડ ટાઈમિંગ રન હશે. ભાગ લેનાર પ્રત્યેક સ્પર્ધકને ટી-શર્ટ અને મિનરલ વોટર બોટલ અપાશે. આ દોડ માત્ર દોડ ન રહેતા એક એન્ટરટેનમેન્ટ દોડ બનવાની છે, કારણ કે તેમાં દિલ્હીના પ્રખ્યાત મૂંગફલી બેન્ડને પણ આમંત્રિત કરવામાં આવ્યું છે,જેમાં બેન્ડના કલાકારો લાઈવ પરફોર્મન્સ આપીને સંગીતની સૂરાવલીઓ છેડીને દોડને વધુ મનોરંજક બનાવશે.
દેશભરમાંથી દોડવીરો નાઈટ મેરેથોનમાં ભાગ લઇ રહ્યા છે, જેથી તેના સમગ્રલક્ષી પ્રચાર-પ્રસાર માટે પહેલી વખત મુંબઈ, અમદાવાદ, વડોદરા, ગુડગાંવ, કોલકાતા, પૂણે, વાપી, વલસાડ, બિલીમોરા, નવસારી, બારડોલી, વ્યારા જેવા વિવિધ શહેરોમાં અલગ-અલગ બ્રાન્ડ એમ્બેસેડર બનાવવામાં આવ્યા છે. દોડને નિહાળવા મોટી સંખ્યામાં શહેરીજનો ઉમટી પડશે. મેરેથોનમાં મુખ્યમંત્રીશ્રી વિજયભાઈ રૂપાણી સહિત મંત્રીશ્રીઓ સર્વશ્રી કૌશિકભાઈ પટેલ, ઈશ્વરભાઈ પરમાર, ગણપતસિંહ વસાવા, કિશોરભાઈ કાનાણી સહિત જિલ્લાના સાંસદ અને ધારાસભ્યો પણ હાજરી આપશે.
‘રન ફોર ન્યુ ઇન્ડીયા’ નાઈટ મેરેથોનનો રૂટ
સૂરતઃ શુક્રવારઃ- લાલભાઇ કોન્ટ્રાકટર સ્ટેડીયમથી ૦૫ કીમી, ૧૦ કી.મી., ૨૧ કી.મી. અને ૪૨ કી.મી. દોડનો સમાવેશ થાય છે. તા.૨૫/૦૨/૨૦૧૮ ના રોજ સાંજે ૭.૦૦ કલાકેથી મેરેથોન દોડ પુરી થયા સુધી અઠવાગેટ થી HQ ટી પોઇન્ટ, પાર્લે પોઇન્ટ બ્રીજ, એસ.વી.એન.આઇ.ટી. કોલેજ સર્કલ થી પીપલોદ કારગીલ ચોક, રાહુલરાજ મોલ સર્કલ, મગદલ્લા વાય જંકશન, એસ.કે.નગર ચાર રસ્તા તેમજ મગદલ્લ વાય જંકશન થી ઉધના-મગદલ્લા રોડ ઉપર વેસુ ચાર રસ્તા, વીર નર્મદ દક્ષિણ ગુજરાત યુનિવર્સિટી સુધીના બન્ને તરફના મેઇન રોડ ઉપર તમામ પ્રકારના વાહનોની અવર-જવર, પ્રવેશ, રોડ ક્રોસીંગ તથા પાર્કીંગ ઉપર પ્રતિબંધ છે.
મેરેથોનમાં ભાગ લેનાર દોડવીરોને લાવવા-લઇ જવા માટે આવનાર લક્ઝરી બસોને તેમજ ફરજ ૫રનાં પોલીસ વિભાગના વાહનો, આવશ્યક સેવાના વાહનો, ફાયર, એમ્બ્યુલન્સ, એસ.એમસી.ના વાહનો અને ગુજરાત સરકારના તમામ વાહનોને અવર-જવર માટે નથી.
સુરત Comments Off on વડાપ્રધાન નરેન્દ્રભાઈ મોદીનું સુરત એરપોર્ટ ખાતે ઉષ્માભેર સ્વાગત કરાયુ Print this News
« ગુજરાતની 4 સહિત રાજ્યસભાની 58 બેઠકો માટે 23 માર્ચે યોજાશે મતદાન (Previous News)
(આગળ ના સમાચાર) સુપ્રસિદ્ધ ફિલ્મ અભિનેત્રી શ્રીદેવીનું હાર્ટ એટેકને કારણે નિધન થયું »
સુરતમાં 20 કરોડના હીરાની લૂંટ કરી લૂંટારું ફરાર.
સુરતના કતારગામ વિસ્તારમાં 20 કરોડ રૂપિયા ના હીરાની દિલધડક લૂંટની ઘટના ને ગત સમી સાંજેવધુ વાંચો….
વેડરોડના સ્વામિનારાયણ ગુરૂકુળમાં શ્રીમદ સત્સંગીજીવન કથાનો પ્રારંભ
સુરત, મંગળવાર: વેડરોડના સ્વામિનારાયણ ગુરૂકુળના પરિસરમાં ધર્મનંદનશ્રી ઘનશ્યામજી મહારાજના ૨૧માં પાટોત્સવ નિમિત્તે તા. ૨૬ થીવધુ વાંચો….
વરાછા ખાતે મદદનીશ રોજગાર કચેરી અને મોડલ કેરીયર સેન્ટરના સંયુકત ઉપક્રમે રોજગાર ભરતી મેળો યોજાયોઃ
સપનાને પુરુષાર્થમાં જોડીને ભારતના નવસર્જનમાં ભાગીદાર બનવા સુરતીઓને વડાપ્રધાન શ્રી નરેન્દ્રભાઇ મોદીનું આહવાન
બારડોલી ખાતે આયોજીત કૃષિ મેળા-૨૦૧૮ને ખૂલ્લો મૂકતા સામાજિક ન્યાય અને અધિકારીતા મંત્રી
વડાપ્રધાનશ્રી ૨૫મીએ સૂરત ખાતે ‘‘રન ફોર ન્યુ ઈન્ડિયા મેરેથોન’’ને પ્રસ્થાન કરાવશેઃ
પરપ્રાંતીય મહિલાને આશ્રયગૃહમાં રહેવાથી વ્યવસ્થા કરી આપતી કતારગામની ૧૮૧ મહિલા હેલ્પલાઇન ટીમ
નવસારીમાં રીલાયન્સ મોલમાં એક ટનથી વધુ વાસી શાકભાજી-ફળોનો નાશ કરાયો
પી.પી.સવાણી યુનિવર્સિટી દ્વારા આયોજિત “કલાગૂંજ-૨૦૧૮” કાર્યક્રમને ખુલ્લો મૂકતા શિક્ષણમંત્રી
© 2017: Saurashtra Update Newspaper,
| NewsPress Theme by: D5 Creation | Powered by: WordPress Website Designed & Hosted By Garvi Infotech Pvt. Ltd. +919825088887